สถานการณ์โรคเอดส์ หรือโรคระบบภูมิคุ้นกันบกพร่อง
แม้ว่าโครงการโรค AIDS ของสหประชาชาติจะรายงานว่า อัตราการติดเชื้อใหม่ลดลง แต่จำนวนคนติดเชื้อ HIV และเป็นโรค AIDS ยังสูงขึ้นเป็นจำนวนมากก
ตั้งแต่การแพร่ระบาดของเชื้อไวรัสHIV/AIDS เริ่มขึ้นในช่วงคริสต์ทศวรรษ 1980มีคนเสียชีวิตเนื่องจากโรคนี้มากกว่า 25 ล้านคน และคนในประเทศกำลังพัฒนา ยังคงถูกกระทบกระเทือนมากที่สุดโดยที่ 90% ของผู้ติดเชื้ออยู่ในประเทศรายได้ต่ำ และรายได้ระดับกลาง อย่างไรก็ตามมีความสำเร็จหลายอย่างในการดำเนินงานต่อสู้กับโรคร้ายนี้ ค่าใช้จ่ายในการบำบัดด้วยยาต้านไวรัสลดลงอย่างมากในเวลา10 ปีที่ผ่านมา และในหลายที่ที่จำเป็นต้องได้รับยามากที่สุดก็มีช่องทางมากขึ้นในการเข้าถึงยาที่จำเป็นต้องได้นั้น นายแพทย์ Anthony Fauci ผู้อำนวยการสถาบันโรคภูมิแพ้ และโรคติดต่อแห่งชาติของสหรัฐกล่าวว่าหากดูอัตราคนที่ได้รับการบำบัดแล้ว เมื่อราวสองปีก่อนคนที่ได้รับการบำบัดมีเป็นจำนวนนับหมื่น แต่มาตอนนี้จำนวนคนที่ได้รับการบำบัดมีถึง 4 ล้านคนในประเทศกำลังพัฒนา นายแพทย์ Anthony Fauci ผู้เป็นเสียงสำคัญในเรื่องโรคเอดส กล่าวว่าแม้จะมีความสำเร็จหลายอย่าง แต่แพทย์ และนักวิทยาศาสตร์ยังคงต้องทำงานหนักต่อไป เพื่อตามให้ทันความเปลี่ยนแปลงต่างๆของโรคร้ายนี้ ซึ่งความสำเร็จในขั้นต่อๆ ไป อาจช่วยลดจำนวนคนติดเชื้อ HIV และเป็นโรค AIDS ลงได้อย่างมาก สิ่งสำคัญที่สุดคือ วัคซีนป้องกันการติดเชื้อ นายแพทย์ Anthony Fauci กล่าวว่า โครงการป้องกันที่คลุมโดยรวมจริงๆ นั้นจะต้องมีวัคซีนที่ปลอดภัยและมีประสิทธิภาพ ในปี 2552 นี้ มีการทดลองวัดซีนกับอาสาสมัคร16,000 คนในประเทศไทย คุณถนัด ยมหาอาสาสมัครผู้หนึ่งจากจังหวัดระยองกล่าวว่า เขาทำเพื่อผู้อื่น เพื่อคนรุ่นหลังต่อไปคุณถนัดเล่าถึงการตัดสินใจ มาเป็นอาสาสมัครในการทดลองวัคซีนว่าในหมู่บ้านที่เขาอยู่นั้นมีคนติดเชื้อเป็นจำนวนมาก หลายคนเป็นผู้ที่เขารู้จักทั้งเพื่อนและญาติ จึงอยากช่วยคนเหล่านั้นและคนรุ่นหลัง นักวิจัยกล่าวว่าวัคซีนนั้น ลดความเสี่ยงต่อการติดเชื้อลงเล็กน้อย แต่ก็ถือว่ามีความสำคัญเพราะเป็นการให้ความหวัง สำหรับการพัฒนาวัคซีนที่ดีกว่าเดิม ผู้อำนวยการสถาบันโรคภูมิแพ้และโรคติดต่อแห่งชาติของสหรัฐกล่าวว่า การทดลองนั้นให้เงื่อนงำ ที่นักวิจัยจะสามารถทำงานสานต่อเพื่อพัฒนาวัคซีนที่ดีขึ้นจนถึงระดับที่มีผลในการป้องกันการติดเชื้อได้อย่างแท้จริง นอกจากนั้นนักวิทยาศาสตร์กำลังทำงานในการพัฒนายาฆ่าเชื้อแบบครีม หรือวุ้นเหลวสำหรับทาเพื่อป้องกันการถ่ายทอดเชื้อติดต่อกันด้วยTim Farley แห่งองค์การอนามัยโลกกล่าวว่าข้อดีของยาฆ่าเชื้อแบบครีมหรือวุ้นเหลว คือ จะช่วยให้ผู้หญิงสามารถป้องกันตัว จากการติดเชื้อระหว่างการมีเพศสัมพันธ์ขณะที่ผู้ชายจำนวนมาก ไม่ชอบใช้ถุงยางอนามัยแม้จะเป็นสิ่งช่วยป้องกันการติดต่อแพร่เชื้อก็ตาม ขณะเดียวกัน แพทย์กำลังทดลองการให้ยาที่ใช้ป้องกันการอักเสบสำหรับกลุ่มความเสี่ยงสูง ซึ่งเป็นวิธีที่ใช้ได้ผลกับไข้จับสั่นหรือมาลาเรียด้วย แม้จะยังมีปัญหาท้าทายอีกมากมายในการต่อสู้กับโรคเอดส โดยเฉพาะขณะที่มีทุนน้อยลงเนื่องจากภาวะเศรษฐกิจหดตัวทั่วโลกแต่ผู้เชี่ยวชาญเห็นว่าเป็นเรื่องสำคัญ และจำเป็นที่จะต้องมุ่งเน้นในเรื่องการป้องกันที่มีประสิทธิภาพในขอบเขตกว้างขวางยิ่งขึ้น